PATVIRTINTA

 Kelmės rajono Užvenčio Šatrijos

 Raganos gimnazijos direktoriaus 2021 m.

 lapkričio 10 d. įsakymu Nr. V-404

**KELMĖS RAJONO UŽVENČIO ŠATRIJOS RAGANOS GIMNAZIJOS**

**ŠVIETIMO STEBĖSENOS TVARKOS APRAŠAS**

* 1. **SKYRIUS**

**BENDROSIOS NUOSTATOS**

1. Kelmės rajono Užvenčio Šatrijos Raganos gimnazijos (toliau – Įstaiga) švietimo stebėsenos tvarkos aprašas (toliau – Aprašas) nustato švietimo stebėsenos paskirtį, uždavinius, objektą ir subjektus, organizavimą ir vykdymą, rodiklius, disponavimą švietimo stebėsenos informaciją ir finansavimą.
2. Aprašas parengtas vadovaujantis Kelmės rajono savivaldybės administracijos

direktoriaus 2020 m. vasario 21 d. Nr. A-215 „Dėl Kelmės rajono savivaldybės švietimo stebėsenos tvarkos aprašo patvirtinimo“, Lietuvos Respublikos švietimo įstatymu, Lietuvos Respublikos asmens duomenų teisinės apsaugos įstatymu bei Valstybės švietimo ir mokslo stebėsenos tvarkos aprašu ir kitais teisės aktais.

1. Šiame Apraše vartojamos sąvokos atitinka Lietuvos Respublikos šveitimo įstatyme, Valstybės švietimo ir mokslo stebėsenos tvarkos apraše bei Kelmės rajono savivaldybės švietimo stebėsenos tvarkos apraše vartojamas sąvokas.
2. Kelmės rajono Užvenčio Šatrijos Raganos gimnazijos švietimo stebėsena (toliau – švietimo stebėsena) – yra nuolatinė įstaigos švietimo būklės ir kaitos analizė, vertinimas, prognozavimas bei tam reikalingų duomenų rinkimas apie ikimokyklinį, priešmokyklinį ugdymą.
3. Švietimo stebėsenos paskirtis – priimti pagrįstus sprendimus ir vykdyti švietimo kokybę laiduojantį valdymą, informuoti visuomenę apie švietimo būklę gimnazijoje.
4. Švietimo stebėsenos objektas – švietimo būklė.

**II SKYRIUS**

**ŠVIETIMO STEBĖSENOS TIKSLAS IR UŽDAVINIAI**

1. Švietimo stebėsenos tikslas – analizuoti ir vertinti švietimo būklę, prognozuoti jos

pokyčius.

8. Švietimo stebėsenos uždaviniai:

8.1. atsižvelgiant į įstaigos poreikius rinkti, kaupti ir apdoroti duomenis apie gimnazijos švietimo būklę ir strateginių uždavinių įgyvendinimo padėtį;

8.2. teikti ir skelbti švietimo stebėsenos duomenis ir /arba analitinę informaciją stebėsenos užsakovams.

**III SKYRIUS**

**ŠVIETIMO STEBĖSENOS ORGANIZAVIMAS IR VYKDYMAS**

1. Švietimo stebėsenos įstaigoje organizavimas ir vykdymas apima šias veiklas:
2. informacijos, rodiklių ir duomenų poreikių tyrimą;
3. rodiklių sąrašų ir rodiklių aprašų sudarymą, tvirtinimą ir atnaujinimą;
4. duomenų rinkimą, kaupimą, apdorojimą ir šių veiklų koordinavimą;
5. analizių, apžvalgų, ataskaitų ir vertinimų rengimą, prognozavimą;

9.5. duomenų rodiklių ir analitinės informacijos teikimą užsakovams ir/arba skelbimą

naudotojams.

1. Įstaigoje švietimo stebėseną inicijuoja įstaigos direktorius, organizuoja ir vykdo įstaigos administracija.
2. Įstaigoje švietimo stebėsena atliekama vieną kartą per metus.
3. Įstaigoje direktorius atsako už savivaldybės lygmens švietimo stebėsenai reikalingų duomenų pateikimą laiku, už jų patikimumą, teisingumą ir kokybę.

**IV SKYRIUS**

**ŠVIETIMO STEBĖSENOS RODIKLIAI, JŲ ATRANKOS**

**KRITERIJAI IR TVIRTINIMAS**

1. Įstaigoje švietimo stebėsenos rodiklių (toliau – rodikliai) sąrašą sudaro rodikliai, parodantys įstaigos būklę ir pokyčius. Švietimo stebėsenos rodiklių sąrašą tvirtina įstaigos direktorius.
2. Rodiklių sąrašas atnaujinimas pagal poreikį, bet ne dažniau kaip kartą per metus.
3. Rodiklių sąraše nurodoma:

15.1. rodiklio pavadinimas;

15.2. rodiklio aprašymas;

15.3. rodikliui apskaičiuoti reikalingi duomenys;

15.4. laikotarpis, už kurį renkami duomenys;

15.5. duomenų šaltinis.

**V SKYRIUS**

**DISPONAVIMAS ŠVIETIMO STEBĖSENOS INFORMACIJA**

**IR FINANSAVIMAS**

1. Įstaiga disponuoja duomenimis ir informacija, gautais vykdant pagal papildomus

švietimo įstaigos poreikius organizuotą švietimo stebėseną. Šie duomenys ir informacija kitų lygmenų švietimo stebėsenos subjektams gali būti perduodami remiantis duomenų teikimo sutartimis tarp švietimo įstaigos ir duomenų gavėjo.

1. Įstaiga, neatlygintinai, teisės aktų nustatyta tvarka, būtinus duomenis ir informaciją teikia Kelmės rajono savivaldybės administracijai rajono švietimo stebėsenos rodikliams apskaičiuoti.
2. Įstaigos švietimo stebėsenos apibendrinta informacija skelbiama internetinėje svetainėje www.uzvenciogimnazija.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_